Litløya

Litløya er ei øy i Bø kommune i Vesterålen i Nordland. Øya har et areal på 0,67 km². Høyeste punktet er Litløytinden på 103 moh. Litløya var sammen med naboøya, Gaukværøya, fiskevær og handelssted med stor trafikk fra middelalderen og fram til rundt 1900-tallet.Litløy: Handelssted med stor trafikk fra 1800-årene til 1918   – Kuling Dette er godt beskrevet i gårdshistoria fra Bø, men også i flere artikler i lokalhistorieboka Bøfjerdingen, som gis ut årlig.

I 1865 var det registrert 71 innbyggere på Litløya. Fisket var næringsgrunnlaget for innbyggerne, og fiskere kom fra hele regionen under skreifisket om våren. I Nordlands Amt er det registrert 875 fiskere på Litløya i 1895, og 880 fiskere i 1890. Dette inkluderer sannsynligvis fremmedfiskere både på Litløya og Gaukværøya.”Gårdshistorie Bø”, bind 2 – Fra Litløya til Skårvågen, kommunehistoriker Arve Elvik, Bø kommune 2009.

Da båtene ble motoriserte og innbyggerne på fastlandet fikk strøm, innlagt vann og telefon, flyttet mange av øyboerne fra Litløya og Gaukværøya. De siste som var igjen på 1950-tallet takket ja til flyttebidrag fra staten. I dag er det kun tufter igjen av de gamle husene.

På Litløy fyr er det en person fastboende hele året.

Fylkesarkeologen i Nordland besøkte Litløya og Gaukværøya våren 2010. De registrerte 15 steinaldergroper på Litløya, en mulig båtgrav fra jernalderen og to gårder fra før-reformatorisk tid.

Kultursti er under opparbeiding på Litløya, slik at alle besøkende kan bli kjent med øyas historie.
«Ut på tur, aldri sur»   Nordland fylkeskommune

Litløya har en 40 meter dyp brenningshule rett inn i fjellet, kalt «Trollhola». Den ble formet mens denne delen av øya lå under vann, for om lag 100 000 år siden, ifølge NGU. Grotta er vanskelig tilgjengelig.

Galleri: Fauna og flora

 Referanser 

Kategori:Øyer i Vesterålen
Kategori:Bø i Vesterålens geografi
Kategori:Fiskevær i Nordland
Kategori:Bosetninger i Bø i Vesterålen